**ГЛОССАРИЙ**

1. **Реферат –** зерттеу тақырыбы бойынша бір не бірнеше ғылыми еңбектің қысқартылып берілген мазмұны.
2. **Конспектілеу –** зерттеу жұмысының маңызды идеялары мен тұжырымдарына байланысты жан– жақты материалдарды мұқият қамтыған жазбалар.
3. **Аннотациялау –** кітап немесе ғылыми мақаланың жалпы мазмұны бойынша қысқаша ақпараттық деректеме жазу.
4. **Рецензия (лат. recensio)** — талдау, саралау, яғни көпшілік назарына ұсынылған жарияланымдарға (кітап, кино, өнер туындысы т.б.), әдеби шығармаларға, өнімдерге баға беру.
5. **Инструментарий -** эксперимент инструменті бақылау әдісінің барлық құралдарын: хаттама, күнделік, карточка, анкета т.б. қамтиды.
6. **Эксперимент** термині латынның «experimentum» (үлгі, тәжірибе) сөзінен шығып, ғылыми қалыптасқан тәжірибе ретінде түсіндіріледі. Арнайы жағдайда құбылыстарды зерттеу, бақылау, және оны қайталау кезінде де тура сондай нәтиже алуға бағытталған зерттеу әдісі.
7. **Психологиялық эксперимент** – зерттелушілердің психикалық ерекшеліктерін зерттеуге бағытталып, экспериментатормен ұйымдастырылатын зерттелуші мен экспериментатордың ортақ іс-әрекеті.
8. **Эксперименттік ситуация** - эксперимент өтетін жағдайлар мен шарттардың жиынтығы.
9. **Эксперименттік айнымалылар** - зерттелетін объект жағдайына тікелей және жанама әсер ететін бақыланатын және бақыланбайтын факторлар.
10. **Тәуелсіз айнымалы** - эксперименттік \_5M==XIM\_топ іс-әрекетін енгізілетін зертеуші тарапынан өзгертілетін факторлар.
11. **Тәуелді айнымалы** - тәуелсіз айнымалы әсерінен өзгеріске ұшырайтын факторлар.
12. **Эксперимент валидтілігі** - ол біз дәл қажетті қасиетті зерттеп, өлшеп жатқанымызды дәлелдеуге бағытталған эксперимент қасиеті.
13. **Ішкі валидтілік** – бұл зерттеп жатқан өзгерістердің себебі эксперименттік әсер екендігіне кепілдік беретін эксперименттің қасиеті болып табылады. Ішкі валидтілікке көз жеткізбей бірде бір экспериментке талдау жасалынбайды.
14. **Сыртқы валидтілік –** бұл алынған қорытындыны жалпылап, оларды басқа эксперименттік жағдайларға тарата алуға кепілдік беретін эксперимент қасиеті.
15. **Плацебо эффектісі** - дәрігерлерде айқындалған эффект. Ол сену және өзін -өзі иландыру механизміне негізделген. (Мұнда зерттелушілер дәрі немесе дәрігер әрекеті - оларды сауықтырады деп сенуі нәтижесінде олардың жағдайының жақсарғанын байқаған);
16. **Хотторн эффектісі** - фабрикалардағы әлеуметтік психологиялық зерттеулер жүргізу кезінде айқындалды. Психологтар жүргізген экспериментке қатысуға шақыртуды зерттелушілер өзінің тұлғасына деген ықылас ретінде бағалаған. Нәтижесінде қатысушылар зерттеуде өздерін экспериментаторлардың күтулеріне сай ұстайды.
17. **Аудитория немесе әлеуметтік фасилитация** (күшею) эффектісі - кез келген сыртқы бақылаушының қатысуы (экспериментатор немесе ассистент) зерттелушінің жүріс–тұрысын өзгертеді. Бұл эффектіні Г.Зайонц анықтаған. Бұл эффект спортсмен жарыстарында көрермендер мен дайындық кезіндегі нәтижелердің айырмашылығынан анық көрінеді.
18. **Социометриялық әдіс** - психологиялық зерттеулердегі үлкен және шағын топ мүшелерінің өзара таңдау ситуацияларын тіркеу жолымен топтағы жеке адам аралық қатынастардың құрылымын талдау мен сандық өлшеуге бағытталған әдіс болып саналады.
19. **Социометрикалық критерий** - респондентке таңдау сапасы ретінде берілетін нақты мазмұндық ситуация (реалды және болжамды) Социометрикалық критерийлер сұрақтар түрінде беріледі, оған жауаптар өзара қатынас құрылымын анықтау үшін негіз болып табылады.
20. **Социометриялық карточка** - ақпарат жинау үшін жасалатын кесте.
21. **Социометриялық индекс -** топтағы өзара қатынастары сипаттарының сандық және жеке адам статусын анықтау үшін пайдаланылатын көрсеткіш. Ол социометриялық сауалнама мәліметтері негізінде есептелінеді.
22. **Социограмма -** социометриялық сауалнама негізінде анықтаған, топ ішіндегі байланыстың графикалық бейнеленуі.
23. **Сандық мәліметтер -** зерттеу барысындағы нақты өлшеу әдістері арқылы алынған барлық сандық көрсеткіштері (зерттелушілердің жасы, тапсырма орындауға кеткен уақыт, тест нәтижелері т.б).
24. **Сапалық мәліметтер -** зерттеуге қатыстырылған таңдау тобы не оның мүшесіне тән және зерттеу үшін маңызды көрсеткіш саналатын сапалық қасиеттер. Бұл мәліметтерді өлшеу әдістері арқылы анықтау мүмкін емес, тек олардың кездесу жиілігін сандық бағалап, оның пайыздық көрсеткіштеріне қол жеткізуге болады.
25. **Реттік мәліметтер -** зерттеу барысындағы өлшеу әдістері арқылы анықталған мәліметтердің өсу не кему реті бойынша орналастыру мүмкіндігі бар көрсеткіштер.
26. **Лимит (Lim) немесе құлаш** - көрсеткіштер бойынша алынған максималды шамадан минималды шаманы алғанда шыққан айырма шама. Оны құлаш деп те атайды. Lim= Хmax- Хmin
27. **Индикатор –** объект жайлы ақпарат таситын белгілер.
28. **Деңгей –** сандық типтегі тәуелсіз өзгергіштіктің әрекетін беру тәсілі.
29. **Еркіндік дәрежесі –** статистикалық болжамдарда пайдаланатын үлестірімнің сипаттамасы.
30. **Мәнділік деңгейі –** статистикалық болжамның сенімділігін бейнелейтін математикалық статистика ұғымы.
31. **Мән –** тәуелді өзгергіштікті өлшеу бірлігі, алынған мәліметтерді өндеудің соңғы нәтижелері.
32. **Эмпирикалық мән** – бұл арнайы статистикалық әдіс арқылы мәліметтерді өңдеу нәтижесінде алынатын мән.
33. **Критикалық мән –** зерттелушілер саны мен әр критерийдің өзіндік ерекшеліктеріне байланысты нақты есептеулерге негізделген шеткі мәндер.
34. **Кластерлі талдау** – эксперименттік мәліметтерді кластарға топтастыру әдісі.
35. **Дисперсиялы талдау** – сызықты комбинациялар түрінде берілген факторлар мен бір уақытты әрекет ететін факторлардан тәуелді бақылауды өңдеудің статистикалық әдістер жүйесі.
36. **Регрессиялық талдау** – (латынша regressіo –артқа шегіну) айнымалының орталық мәнінің өздерінің бір немесе төл факторлардан тәуелділігін зерттейтін статистикалық талдау аймағы.